title: Υδραυλικός σχεδιασμός πολλαπλού διαχύτη διάθεσης υγρών αποβλήτων
title: Hydraulic design of multiple diffuser for liquid waste disposal
titleType: AlternativeTitle
Creators: name: Μανούσος, Αλέξανδρος
Publisher: name: Πανεπιστήμιο Δυτικής Αττικής
Year: 2021
Subjects: Υγρά απόβλητα
Πολλαπλός διαχύτης
Ακροφύσιο
Ροή
Υδραυλική διαστασιολόγηση
Διαχύτες

description: Στο σύνολο της η διπλωματική εργασία αυτή αποτελείται από τη μεθοδολογία διαστασιολόγησης του πολλαπλού διαχύτη, καθώς αρχικά παρουσιάζονται τα συσχετιζόμενα βιβλιογραφικά στοιχεία και έπειτα ακολουθεί το αναλυτικό τμήμα της εργασίας που μελετά περιπτώσεις συνδυασμού αριθμού ακροφυσίων και διερχόμενης παροχής. Αρχικά, κατά το πρώτο κεφάλαιο παρουσιάζονται γενικές πληροφορίες γύρω από τις ιδιότητες των λυμάτων, όπως για παράδειγμα τα στοιχεία που τα απαρτίζουν, αλλά και οι βλαβερές ουσίες που περιέχουν για τους ζωντανούς οργανισμούς όπως και οι τρόποι που απορρέουν από τις αστικές περιοχές. Στο δεύτερο κεφάλαιο περιγράφονται πρώτα οι πολλαπλοί διαχύτες και τα χαρακτηριστικά τους με αναφορές στις ποικίλες διατάξεις τους και διάφορα είδη τους. Στη συνέχεια, γίνεται αναφορά στην αρχική και περαιτέρω αραίωση που υφίστανται τα λύματα με επιμέρους περιγραφή εξαρτώμενη της φύση του αποδέκτη και την ύπαρξη ή μη του υδάτινου ρεύματος, καθώς και περιγράφεται το υλικό κατασκευής των υποθαλάσσιων αγωγών με συνοδευτική συνοπτική παρουσίαση στοιχείων από κείμενες διατάξεις για την εγκατάσταση τους. Προχωρώντας στο τρίτο κεφάλαιο αναλύεται το θεωρητικό κομμάτι της μεθοδολογίας της υδραυλικής διαστασιολόγησης του διαχυτήρα και η γενικότερη φιλοσοφία του σχεδιασμού. Επίσης παρουσιάζονται οι υπολογισμοί που περιγράφουν τα βασικά υδραυλικά χαρακτηριστικά του αγωγού, του διαχυτήρα, των εκροών και εν τέλει του φρεατίου φόρτισης. Ύστερα, κατά το τέταρτο κεφάλαιο διατυπώνεται η θεωρία κατά την οποία εγκαθίσταται ένας διαχυτήρας στον πυθμένα της θάλασσας. Αφετηρία αυτού του κεφαλαίου αποτελεί η περιγραφή της διαδικασίας της ερμάτωσης, του βυθίσματος και της καθέλκυσης των αγωγών. Συνδυαστικά έχουμε και την περιγραφή του ορύγματος και της επίχωσης που θα πραγματοποιηθούν στον χώρο, την πρόσθετη προστασία αγωγών με σκυρόδεμα και υπογραμμίζονται οι διάφοροι τρόποι πόντισης του αγωγού και το νομικό καθεστώς που συγκροτείται. Φτάνοντας στο πέμπτο κεφάλαιο έχουμε την παρουσίαση του αναλυτικού τμήματος της εργασίας, επισημαίνοντας αρχικά όλα των δεδομένα που εμπλέκονται σε όλη την έκταση του κεφαλαίου. Ακόμη, παρουσιάζονται τα βήματα της μεθοδολογίας στη πράξη με κατασκευή λειτουργικού προγράμματος που τοποθετήθηκε σε φύλλο εργασίας εντός περιβάλλοντος Microsoft Excel 2010 και ενσωματώνονται διαγράμματα που περιγράφουν τα αποτελέσματα. Ακόμη, μελετώνται σενάρια συνδυασμού για την αρχική διερχόμενη παροχή και τον αριθμό των ακροφυσίων που διαθέτει ο διαχυτήρας για περιπτώσεις ενιαίας ή μεταβλητής διατομής και πραγματοποιούνται αναλύσεις ευαισθησίας διατηρώντας όλα τα δεδομένα σταθερά και μεταβάλλοντας κάθε φορά την διερχόμενη παροχή ή τον αριθμό ακροφυσίων για να εξεταστεί μέχρι πιο σημείο είναι ορθά τα αποτελέσματα που προέκυψαν. Εν κατακλείδι, τονίζονται τα συμπεράσματα που προέκυψαν βάση των αποτελεσμάτων, όπως για παράδειγμα ότι η γωνία κλίσης του διαχυτήρα δεν μεταβάλλει σημαντικά τις τιμές παροχών και ταχύτητας στον άξονα και την έξοδο, αλλά μεταβάλλει το βάθος τοποθέτησης του αγωγού. Τελικά, παρουσιάζονται οι προτάσεις για περαιτέρω έρευνα και ενσωματώνεται η αξιοποιούμενη βιβλιογραφία που συντέλεσε στην εργασία.